
  Nr. PL-x 287/2010

RAPORT COMUN
asupra  propunerii legislative pentru modificarea art. 221 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările ulterioare
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, împreună cu Comisia pentru agricultură, silvicultură, industrie alimentară şi servicii specifice, au fost sesizate spre dezbatere în fond, cu propunerea legislativă pentru modificarea art. 221 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere solicitate potrivit prevederilor Legii fondului funciar nr. 18/1991 şi ale Legii nr. 169/1997, trimisă cu adresa nr. Pl-x 287 din 3 mai 2010, înregistrată la Comisia juridică sub nr. 31/436 din 5 mai 2010.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a respins propunerea legislativă în şedinţa din 26 aprilie 2010.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 1428 din 27 noiembrie 2010.
Guvernul, prin punctul de vedere  transmis cu adresa nr. 363 din 15 februarie 2010, nu  susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare modificare art. 22 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările ulterioare, în sensul că suprafeţele proprietate de stat formate din terenurile realizate pe seama îndiguirilor, descălecărilor şi altor lucrări de îmbunătăţiri funciare vor fi puse la dispoziţia comisiilor judeţene şi locale pentru reconstituirea dreptului de proprietate asupra terenurilor agricole.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în şedinţa din 6 iulie 2010.
La lucrările Comisiei a participat, în calitate de invitat, din partea Ministerului Agriculturii şi Dezvoltării Rurale, domnul secretar de stat Dănuţ Apetrei.
În urma dezbaterilor, membrii Comisiei juridice şi ai Comisiei pentru agricultură, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de respingere a propunerii legislative pentru modificarea art. 221 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările ulterioare.
La dezbateri au fost prezenţi 20 deputaţi din numărul total de 27 membri ai Comisiei juridice, de disciplină şi imunităţi şi 27 deputaţi din numărul total de 27 de membrii ai Comisiei pentru agricultură, silvicultură, industrie alimentară şi servicii specifice. 
În raport cu obiectul şi conţinutul reglementării, propunerea legislativă face parte din categoria legilor organice.

